1. **Što je istraživanje i koji su ciljevi temeljnih istraživanja**

Istraživanje je unaprijed osmišljen, logičan i sustavan proces kojim povezujemo mišljenja i iskustva, dolazimo do novih spoznaja i povečavamo znanje.Cilj je otkrivanje zakoinitosti u pojavama i procesima (otkriće).

1. **Glavne razlike između deduktivnog i induktivnog istraživanja**

U deduktivnom pristupu kretanje se odvija od teorije k podacima, a u induktivnom pristupu je kretanje od podataka k teoriji. Prilikom deduktivnog istraživanja prikupljaju se kvantitativni podaci, a prilikom induktivnog kvalitativni podaci. U deduktivnom istraživanju postoji nezavisnost istraživača od predmeta istraživanja, a u induktivnom postoji shvaćanje da je istraživač dio istraživačkog procesa.

1. **Etika u fazi prikupljanja podataka**

Tijekom prikupljanja podataka istraživač treba ostati objektivan, bilježiti točne i potpune podatke i izbjegavati selektivnost. U protivnom bi valjanost i pouzdanost nalaza mogli biti ugroženi.

1. **Etika u pristupanju ispitanicima**

Etika u pristupanju ispitanicima obuhvaća prihvaćanje prava potencialnih ispitanika na informiranost o istraživanju, osiguranje anonimnosti, mogućnost dobrovoljnog sudjelovanja i odustajanja od istraživanja, suglasnost ispitanika o prikazivanju podataka proizašlih iz istraživanja.

1. **Vrste istraživanja s obzirom na primjenjivost**

* Fundamentalna istraživanja – povećava se opći fond znanstvenih činjenica i znanja i koja određuju nova područja ljudskog zanimanja i spoznaja, ali koja nemaju ili ne moraju imati praktičnu primjenu svojih rezultata.
* Primjenjena istraživanja – poduzimaju se u svrhu iznalaženja praktičnih riješenja za neposrednu primjenu, odnosno rješavanje konkretnih problema u svim područjima ljudske djelatnosti.
* Razvojna istraživanja – istraživanja koja primjenjuju poznata dostignuća znanosti ili tehnološke postupke u novim područjima, izmjenjenim ili novim uvjetima.

1. **Vste istraživanja s obzirom na metodološki pristup**

* Kvantitativna istraživanja – nastoje dati odgovor na pitanje KOLIKO, što znači da se temelje na primjeni metoda koje omogućuju njihovo brojčano iskazivanje.
* Kvalitativna istraživanja – nastoje odgovoriti na pitanja ZAŠTO, KAD, KUDA, GDJE,... odnosno primjenjuje metode koje omogućuju opisivanje pojava ali ne i njihovo brojčano izražvanje.
* Istraživanja kombiniranom metodologijom – istraživanja u kojima se kvantitativne i kvalitativne metode isprepleću i nadopunjuju, odnosno proučavane pojave kvantificiraju i opisuju.

1. **Osnovna obilježlja kvantitativnog pristupa**

* Primarno racionalan pristup podlozi
* Glavni cilj je izmjeriti količinu varijacije određenog fenomena, situacije ili pojave.
* Naglasak na večim količinama uzorka
* Fokus istraživanja mora biti uzak u terminima obuhvata istraživanja, no potrebni podaci se prikupljaju od što većeg broja ispitanika
* Pouzdanost i objektivnost istraživača

1. **Ključne prednosti kvantitativne metodologije**

* Omogućuju opsežnije istraživanje i veći broj ispitanika.
* Nude veći stupanj objektivnosti i točnosti rezultata.
* Korištenje standarda znači da se istraživanja mogu ponoviti te usporediti i analizirati u odnosu na slična istraživanja.
* Osobna subjektivnost je mnogo manja ukoliko istraživač“drži distancu“ od ispitanika koji sudjeluju u istraživanju.

1. **Što je potrebno imati na umu za provedbu kvalitativne metodologije (6 točaka)**

* Istraživač je primarno zainteresiran za proces a manje za rezultate ili zaključke
* Naglasak u istraživanju je na značenju
* Istraživač je osnovni instrument za prikupljanje i interpretaciju rezultata
* Istraživanje podrazumijeva terenski rad i odlazak u stvarno okruženje
* Istraživanja su opisna budući da je istraživač primarno zainteresiran za proces, značenje i razumijevanje riječi sudionika
* Proces zaključivanja je induktivan (od detalja do zaključka)

1. **Glavna načela prikupljanja podataka i terenskog rada kvalitativne metodologije**

* Kvalitativni podaci – Bilježe se promatranja istraživanja, koja detaljno i duboko opisuju; u intervjuima se bilježe stvarne riječi ispitanika; analiziraju se dokumenti; proučavaju se slučajvei
* Osobno iskustvo i uključenost istraživača – Istraživač je u izravnom kontaktu s ljudima, situacijama i fenomenom istraživanja; njegovo osobno iskustvo je važno za istraživanje i razumijevanje fenomena.
* „Empaitčna neutralnost“ i otvorenost istraživača – Istraživač je empatičan prema ispitanicima; ne procjenjuje i ocjenjuje njihove odgovore prema vlastitim mjerilima; otvoren je; osjetljiv i iskazuje poštovanje prema ispitaniku; prilikom promatranja potpuno je uključen.
* Dinamična i razvojna perspektiva – Orijentacija na proces; promjene situacija i sustava se očekuju, a istraživač je na njih osjetljiv.

1. **Glavni ciljevi kvalitativnog i kvantitativnog istraživanja**

* Kvantitativno istraživanje – provjera teorija i hipoteza, uočavanje uzročnih veza, proučavanje povezanosti varijabli ili razlika među skupinama.
* Kvalitativno istraživanje – opisivanje i tumačenje iskustava, prikupljanje novih spoznaja, stjecanje znanja i razumijevanje bez polaznih pretpostavki

1. **Uloga ispitivača i istraživača kvalitativnog i kvantitativnog istraživanja**

* Kvantitativno istraživanje (uloga ispitanika) – isključivo objekti istraživanja na kojima se provjeravaju hipoteze; ne pomažu istraživaču u razumijevanje rezultata.
* Kvantitativno istraživanje (uloga istraživača) – nastoji se smanjiti ili posve isključiti istraživačev utjecaj; mišljenje, pogledi i stajališta istraživača održavaju se u polaznim pretpostvkama i odabiru problema, ali ne u metodi, analizi iznošenja rezultata i njihovu tumačenju.
* Kvalitativno istraživanje (uloga ispitanika) – Ispitanici su sudionici i subjekti u istraživanju; istraživač i ispitanici čine jedinstvo jer zajednički nastoje postići razumijevanje podataka
* Kvalitativno istraživanje (uloga istraživača) – Istraživač vlastitim stajalištima utječe na tumačenje; istraživačeva uključenost i empatija su poželjne jer vode dubljem i boljem razumijevanju osobnih iskustava; istraživač je stoga sastvni dio istraživanja, podjednako u njegovoj konceptualizaciji i izvedbi.

1. **Što je područje, a što tema istraživanja**

* Područje istraživanja je, široko područje zanimanja iz kojeg se može generarirati specifična tema.
* Tema istraživanja je relativno usko određeno područje interesa koje je moguće detaljno istražiti i opisati u istraživačkom radu.

1. **Koraci u pronalaženju literature**
2. Korak – Određivanje ključnih riječi putem kojih će se pretraživati: Bez ključnih riječi nije moguće pretraživati elektronske baze,predmetne kataloge, digitalne kataloge, naručivati publikacije preko interneta itd.
3. Korak –Pretraživanje knjižnice: Potragu treba nastavti pretraživanjem knjižnica i to pretraživačem njihovih kataloga te njihovom fizičkom pretragom
4. Korak – Pretraživanje interneta: Pretraživanjem interneta i elektronske baze može se doći do najrazličitijih izvora literature i podataka
5. Odluka o publikacijama koje je dodatno potrebno nabaviti : Pretraživanjem knjižnica i interneta ustanovit ćemo koje je publikacije potrebno dodatno nabaviti.
6. **Najčešće pogreške prikupljanja literature**

* Izvori literature koji nisu povezani s područjima istraživanja
* Preopćeniti izvori literature
* Popularna literatura iz šireg podrućja koja je rubno povezana s područjem istraživanja
* Izostavljanje članaka
* Zastarjeli izvori literature
* Izvori literature isključivo na hrvatskom jeziku
* Premalo izvora literature

1. **Tri najčešća načina izrade bilješki**

* Bilježenje u literarnoj građi–podcrtavanje i označavanje teksta od značenja te bilježenje vlastitih mišljenja na marginama publikacije koja se proučava.
* Kartične bilješke – prepisivanje teksta koji će se koristiti, te sortirati prema područjima kojima pripadaju i jednostavno pregrupiraju.
* Računalna izrada bilješki – prepisivanje teksta u računalne datoteke prema temama

1. **Što je teorijski okvir i koji je njegov smisao**

Teorijski okvir je dio rada koji nudi dosadašnje spoznaje iz područja kojima se rad bavi i trebao bi uvesti čitatelje u prolem rada. Smisao teorijskog okvira je predstaviti važeće i značajne teorije iz područja istraživanja, kritički ih usprediti jedne s drugima, ukazati na nedosljednosti u postojećoj znanstvenoj građi i upravo time objasniti razlog za istraživanje.

1. **Što je plagijat**

Svako prepisivanje je plagijat. Pod prepisivanjem i nesvjesnim plagiranjem mislimo na preuzimanje određenih dijelova teksta, definicija, podjela, teorija ili bilo kakvog sadržaja bez navođenja orginalnog autora. Čak i kada prepričavamo sadržaj (odnosno parafraziramo) moramo navesti autora orginalne ideje.

1. **Vrste varijabli**

S obzirom na povezanost postoje 4 vrste varijabli

* 1. Varijable promjene – varijable koje dovode do promjena u određenom fenomenu (NEZAVISNE VARIJABLE)
  2. Varijable rezultata – varijable koje su posljedica prijašnje promjene (ZAVISNE VARIJABLE)
  3. Varijable koje imaju utjecaja na vezu varijabli promjena i varijablu rezultata (INTERVENIRAJUĆE V.)
  4. Varijable koe su u određenim situacijama nužne kako bi uopće postojao kauzalni odnos (VANJSKE V.)

1. **Ljestvice mjerenja**

* Nominalna ljestvica – klasifikacija pojednica, objekata ili odgovora zasnovana na zajedničkim/dijeljenim obilježjima ili svojstvima
* Ordinalna ljestvica – U odnosu na nominalnu ljestvicu, kod ordinalne ljestvice kategorije se kategoriziraju u skupine s obzirom na količinu svojstava koje mjere.
* Intervalna ljestvica – ima osobine ordinalne s pripadajućim podkategorijama koje su rangirane prema padajućem ili rastućem rangu.
* Omjerna ljestvica – Ima obilježja nominalne, ordinalne i intervalne ljestvice uz dodatak da je početna točka fiksna.

1. **Što je hipoteza**

Hipoteza je specifična tvrdnja u obliku predviđanja koja najčešće dovodi u odnos dvije varijable. Ona uvijek proizlazi iz cilja, odnosno istraživačkog pitanj. Hipoteza je privremeni odgovor na pitanje, koji istraživanjem treba odbaciti ili potvrditi.

1. **„Tvrdanja je jasna i jednodimenzionalna“ (objasni)**

Pojmovi koji se u hipotezi koriste moraju biti jasno definirani. Hipoteze ne smiju biti nejasne jer je takve gotovo nemoguće empirijski provjeriti. Vrlo je važno da hipoteze budu jednodimenzionalne, dakle da govore samo o jednom odnosu.

1. **Osnovni ciljevi opisnog i uzročnog istraživanja**

U opisnom istraživanju osnovni cilj je simetrično opisati situaciju, problem, opisati što je prevladavajuće s obzirom na pitanje koje se istražuje.

U uzročnom istraživanju pokušava se utvrditi zašto i kako postoji odnos između dva aspekta situacije ili fenomena. Ovaj tip istraživanja pokušava objasniti zašto primjerice stresan život dovodi do srčanog udara.

1. **Što je nacrt istraživanja**

Nacrt istraživanja predstavlja plan, strukturu ili strategiju istraživanja oblikovanu tako da omogućava dobivanje odgovora na istraživačka pitanja. Uključuje osnovne smjernice kojima je definirano što istraživač mora raditi, od pisanja hipoteza i operativnih definicija, do završetka analize podataka. To je detaljan plan načina na koji se provodi istraživanje.

1. **Što je uzorkovanje**

Uzorkovanje je proces odabira uzorka iz veće skupine (populacije) kako bi one postale temelj procjene ili predviđanja neke nepoznate pojave, situacije ili rezultata u populaciji.

1. **Što je populacija, a što uzorak**

Populacija je osnovni skup u kojem su svi članovi neke skupine s određenim obilježjem koje mjerimo.

Uzorak je skup jedinica populacije na kojima je provedeno istraživanje.

1. **Što je slučajni uzorak**

Da bi uzorak bio slučajan, važno je da sve jedinice u populaciji imaju jednaku i nezavisnu mogućnost da budu odabrane u uzorak. Riječ „slučajan“označava da je vjerojatnost odabira svake jedinice jednaka.

1. **Tri najčešća načina odabira uzorka**

* Izvlačenjem iz šešira – ukoliko je populacija mala, jednostavan postupak određivanja uzorka je označavanje svake jedinice korištenjem papirića, stavljanjem svih papirića u kutiju i izvlaćenje jednog po jednog.
* Računalom – postoji niz programa koji mogu pomoći u odabiru slučajnog uzorka
* Tablicom slučajnih brojeva – svakoj jedinici uzorka dodjeljuje se određeni broj i tada ili bacanjem određene kocke ili nekom drugom metodom odabire se slučani broj koji odgovara jedinici populacije.

1. **Podvrste slučajnog uzorka**

Postoje tri podvrste slučajnog uzorka:

* Jednostavni slučani uzorak – najčešća metoda određivanja uzorka. Koraci postupka su sljedeći
  + Svakoj jedinici populacije dodijeliti zasebni broj
  + Odrediti veličinu uzorka
  + Odabrati jedinice uzorka izvlačenjem iz šešira, računalom ili korištenjem tablice slučanim brojevima.
* Stratificirani slučani uzorak – Istraživač pokušava podijeliti populaciju na način da populacija unutar definiranog podskupa bude homogena s obzirom na obilježje koje se mjeri.
* Klaster uzorak – Metoda zasnovana na mogućnosti istraživača da podijeli populaciju u skupine, nazvane klasteri, te da se unutar takvih klastra odaberu jedinice koristeći tehniku jednostavnog slučajnog uzorka.

1. **Što je namjerni uzorak**

Namjerni uzorci ne slijede teoriju slučajne vjerojatnosti u izboru jednica iz populacije. Namjerno uzorkovanje koristi se kada je broj jedinica u populaciji ili nepoznat ili se jedinice ne mogu pojedinačno utvrditi.

1. **Što je kvotni uzorak**

Glavno obilježje kvotnog uzorka je dostupnost. Osim jednostavnog dostupa istraživač je u kvotnom uzorku vođen nekim vidljivim obilježjem poput spola ili rase, koje mu je iz nekog razloga važno. Uzorak je odabran s područja koje je dostupno istraživaču i kada god se na tom mjestu uoči osoba s navedenim obilježjima, tu se osobu zamoli da sudjeluje u istraživanju.

1. **Što je prigodni uzorak**

Zasnovan je na jednostavnosti uzorka. Dok se kod kvotnog uzorka pokušava uključiti ljude koji imaju određenu vidljivu karakteristiku, kod prigodnog to nije kriterij. Budući da pri odabiru nisu značajna neka vidljiva obilježja, moguće je da odabrani pojedinci nemaju informaciju koja je potrebna za istraživanje.

1. **Uzorak prema odluci istraživača**

Istraživač ispituje samo one osobe koji po njegovu mišljenju imaju potrebnu informaciju i spremni su je podijeliti. Ovakav tip uzorkovanja koristan je u situacijama kada želite ispitati određeni fenomen ili istražiti nešto o čemu se malo zna.

1. **Uzorak lančane reakcije**

Ovaj oblik uzorkovanja odnosi se na proces odbira uzorka korištenjem mreža. Za početak se odabire nekoliko pojedinaca u skupini i od njih se prikupljaju određene informacije. Njih se tada zamoli da identificiraju druge u skupini, pa tako osobe koje oni odaberu postanu dio uzorka. Ovaj proces se nastavlja sve doktraženi broj ili točka zasićenja nije dostignuta.

1. **Primarni i sekundarni podaci**

* Primarni podaci su podaci koji se prvi put prikupljaju za potrebe konkretnog istraživačkog projekta. Ovi podaci su relativno skuplji u odnosu na sekundarne, teže dostupni, i dulje se prikupljaju ali su preciznij.
* Sekundarni podaci su podatci koji su prikupljeni za potrebe nekog drugog, ranijeg istraživačkog procesa, s nekom drugom svrhom. Sekundarni podaci su relativno lako dostupni (u bazama podataka) brzo se pribavljaju uz relativno manji trošak i objektivni su, ali postoji mogućnost da podaci nisu točni.

1. **Kako klasificiramo sekundarne podatke**

* Podaci iz dokumenata – obuhvaćaju podatke iz pisanih materijala i podatke iz nepisanih materijala. Na temelju podataka iz dokumenata provode se povijesna ili arhivska istraživanja.
* Podaci iz anketa – odnose se na podatke prikupljene u upitnicima te podaci iz *ad hoc* anketa.
* Podaci iz višestrukih izvora – mogu se temeljiti isključivo na dokumentarnim podacima ili podacima iz anketa, ali mogu biti kombinacija ili kompilacija više izvoda.

1. **Što je meta-analiza**

Meta analiza je specifično istraživanje koje se temelji na sekundarnim podacima. Meta analiza je „analiza analize“. To je skup postupaka kojima se analiziraju podaci iz većeg broja istraživanja istog problema istraživanja. U analizi se mogu analizirati i uspoređivati sličnosti ili razlike, a temelj analize su zaključci svakog pojedinačnog izvora.

1. **Što je analiza sadržaja**

Analizu sadržaja ubrajamo u metode prikupljanja primarnih podataka. Analizom sadržaja prikupljamo podatke iz informacijskih materijala i tekstova općenito, a osobito je razvijena u području analize masovne komunikacije. Ponajprije analiziramo sadržaj poruke, a preko sadržaja možemo spoznati i obilježja pošiljatelja te primatelja poruke kao i učinke poduzetih akcija.

1. **Što je studija slučaja**

Studija slučaja podrazumijeva korištenje različitih metoda kako bi se detaljno analizirao jedan ili više odabranih slučajeva koji se odnose na istu ili sličnu temu odnosno problem istraživanja. Ova analiza koristi se kako bi se bolje razumijela suština problema, razvile općenitije teorijske tvrdnje o pravilnostima u analiziranom problemu te razvile nove hipoteze koje se u kasnijem radu provjeravaju

1. **Opiši metodu promatranja**

Metodu promatranja opisujemo kao prikupljanje primarnih podataka kroz proces uočavanja i bilježenja činjenica ili događaja bez postavljanja pitanja osobama čije se ponašanje prati. Ono služi usvajanju novih spoznaja, dio je cjelovitog procesa istraživanja, usmjereno je određenom objektu, njegovi se rezultati bilježe, analiziraju kvantitativno i kvalitativno, a promatrač treba biti stručno osposobljen kako bi se osigurala kontrola pouzdanosti, objektivnosti i valjanosti.

1. **Prednosti i nedostatci metode promatranja**

Prednosti:

* Događaji se bilježe onako kako se događaju
* Rezultati promatranjea ne ovise o volji promatranih
* Smanjena pristranost
* Podaci promatranja su objektivni
* Podaci promatranja su precizni

Nedostaci:

* Bilježenje je ograničeno na događaje u sadašnjem vremenu
* Promatranje je ograničeno na činjenice, situacije, zbivanja (nemoguće je istražiti mišljenja, stavove, osjećaje...)
* Teško je promatrati pojave koje dugo traju
* Primjena tehničkih pomagala može povećati troškove promatranja

1. **Opiši metodu ankete i nabroji vrste anketa**

Anketa kao metoda istraživanja je prikupljanje podataka ispitivanjem uz primjenu posebnog formulara – anketnog upitnika. Svi ispitanici odgovaraju na set istih pitanja koja su složena određenim redosljedom, što omogućava učinkovito prikupljanje podataka na velikim uzorcima. Vrste anketa su:

* Strukturirani intervju – izravna komunikacija uz postavljanje pitanja ispitaniku. Prihvatljiva stopa odaziva 50-70%. Visoki su troškovi, ali prikupljeni podaci najrealniji.
* „podijeli pa skupi“ – ankete se podijele ispitanicima i nakon određenog vremana se skupe. Stopa odaziva je 30-50%. Relativno visoki troškovi anketara, umnažanja, terenskog rada... Razina pouzdanosti je niska.
* Telefonska anketa – slučajnim odabirom broja odabire se ispitanik i postavljaju mu se pitanja ankete. Javljaju se troškovi telefonskih poziva, administracije... prikladna je za manje ankete do maksimalno 30 min
* Anketa putem pošte – slučajnim odabirom ankete se šalju na adrese ispitanika, te ih se moli da ispune anketu i vrate je na adresu pošiljatelja. Praksa je da se odmah s anketom pošalje prazna koverta s markicom da ispitanik ne bi imao dodatnih troškova.
* Anketa putem interneta – slično kao i putem pošte, ali se ne šalje na kućnu adresu već na e-mail adresu. Prednost je da se može obuhvatiti jako veliki dio populacije. Minimalni su troškovi ali je i minimalan odziv 10-30% s upitnom vjerodostojnošću podataka.

1. **Tri osnovne vrste intervjua**

* Strukturirani intervju – za bilježenje odgovora ispitanika koristimo unaprijed definirane obrasce za prikupljanje podataka.
* Polustrukturirani intervju
* Nestrukturirani intervju – ispitivač ima unaprijed pripremljen podsjetnik za interviju, koji sadrži teme i okvirna pitanja o kojima želi razgovarati s ispitanikom, ali slijedi logiku razgovora i slobodu ispitanika u odgovaraju, pazeći pritom da su sve teme razgovora obuhvaćene.

1. **Intervju fokus grupe**

Intervju fokus grupe je nestrukturirani intervju slobodnog tijeka s manjom skupinom ispitanika, s kojima se razgovara o određenoj temi. Skupine obično broje 6 do 10 osoba koje su sličnih značajki. Intervju predvodi moderator, čiji je zadatak da uvede sudionike u temu, ohrabruje ih da daju odgovore, postavlja pitanja i usmjerava razgovor o temi koja je predmet istraživanja.

1. **Prednosti i nedostatci fokus grupe**

* Osnovna prednost je brzina i relativno nizak trošak organizacije i provedbe. Ispitanici se općenito u skupini osjećaju sigurnije nego kod pojedinačnog intervjua što omogućava njihovo otvaranje i spontanije iznošenje mišljenja i stavova. Interakcija među sudionicima potiče ispitanike na razgovor (efekt lavine) i poboljšava kvalitetu podataka.
* Nedostatak je da zbog ograničenja vremena intervjua moguće je odraditi najviše do 10 glavnih pitanja. Grupna interakcija može izazvati i negativne učinke, npr osobe koje nisu sklone izražavanju svojih mišljenja mogu se povući pred dominantnijom osobom. Zadaća je moderatora da to spriječi i pruži jednaku priliku i vrijeme svima sudionicima. Skupni intervju nije pogodan za osjetljive teme i ne osigurava povjerljivost i tajnost odgovora.

1. **Opiši Delphi metodu**

Kvalitativna metoda predviđanja kojom se objedinjavaju neovisna mišljenja većeg broja stručnjaka o nekom složenom problemu te se na temelju konsenzusa predviđaju njegova kretanja u budućnosti. U Delfi metodi koristi se cijeli niz međusobno povezanih i izvedenih upitnika, koji se šalju poštom. Postupak je složen i dug.